megalaa/coptic-corpora huggingface dataset:
Text: 10_II Samuel_21
Coptic: ⲁⲩⲱ ⲁⲩϩⲉⲃⲱⲱⲛ ϣⲱⲡⲉ ϩⲛⲛⲉϩⲟⲟⲩ ⲛⲇⲁⲩⲉⲓⲇ ⲛϣⲟⲙⲧⲉ ⲛⲣⲟⲙⲡⲉ ⲛⲥⲁⲛⲉⲩⲉⲣⲏⲩ ⲁⲩⲱ ⲇⲁⲩⲉⲓⲇ ⲁϥⲕⲱⲧⲉ ⲛⲥⲁⲡϩⲟ ⲙⲡϫⲟⲉⲓⲥ ⲡⲉϫⲉⲡϫⲟⲉⲓⲥ ϫⲉⲉⲣⲉⲧⲁⲇⲓⲕⲓⲁ ϣⲟⲟⲡ ⲉϫⲛⲥⲁⲟⲩⲗ ⲁⲩⲱ ⲉϫⲙⲡⲉϥⲏⲓ ⲉⲃⲟⲗ ϫⲉⲁϥⲙⲟⲩⲟⲩⲧ ⲛⲛⲉⲕⲁⲃⲁⲱⲛⲓⲧⲏⲥ
English: And there was a famine in the days of David three years, year after year; and David sought the face of the Lord. And the Lord said, There is guilt upon Saul and his house because of his bloody murder, whereby he slew the Gabaonites.
Text: 10_II Samuel_21
Coptic: ⲁⲩⲱ ⲡⲣⲣⲟ ⲇⲁⲩⲉⲓⲇ ⲁϥⲙⲟⲩⲧⲉ ⲉⲛⲕⲁⲃⲁⲱⲛⲓⲧⲏⲥ ⲁϥϣⲁϫⲉ ⲛⲙⲙⲁⲩ ⲛⲕⲁⲃⲁⲱⲛⲓⲧⲏⲥ ⲇⲉ ⲛϣⲏⲣⲉ ⲁⲛ ⲛⲉ ⲙⲡⲓⲥⲣⲁⲏⲗ ⲁⲗⲗⲁ ⲡⲥⲉⲉⲡⲉ ⲛⲉ ⲙⲡⲁⲙⲟⲣⲁⲓⲟⲥ ⲁⲩⲱ ⲛϣⲏⲣⲉ ⲙⲡⲓⲥⲣⲁⲏⲗ ⲁⲩⲉⲣⲁⲛⲁϣ ⲛⲁⲩ ⲥⲁⲟⲩⲗ ⲇⲉ ⲁϥⲕⲱⲧⲉ ⲛⲥⲁⲧϩⲉ ⲙⲙⲟⲟⲧⲟⲩ ϩⲙⲡⲧⲣⲉϥⲕⲱϩ ⲉⲛϣⲏⲣⲉ ⲙⲡⲓⲥⲣⲁⲏⲗ ⲙⲛⲓⲟⲩⲇⲁ
English: And King David called the Gabaonites, and said to them; (now the Gabaonites are not the children of Israel, but are of the remnant of the Amorite, and the children of Israel had sworn to them: but Saul sought to smite them in his zeal for the children of Israel and Juda.)
Text: 10_II Samuel_21
Coptic: ⲡⲉϫⲉⲇⲁⲩⲉⲓⲇ ⲇⲉ ⲉⲛⲕⲁⲃⲁⲱⲛⲓⲧⲏⲥ ϫⲉⲟⲩ ⲡⲉϯⲛⲁⲁⲁϥ ⲛⲏⲧⲛ ⲁⲩⲱ ⲉⲓⲛⲁⲉϣⲧⲱⲃϩ ϩⲛⲟⲩⲉⲧⲣⲉⲧⲉⲧⲛⲥⲙⲟⲩ ⲉⲧⲉⲕⲗⲏⲣⲟⲛⲟⲙⲓⲁ ⲙⲡϫⲟⲉⲓⲥ
English: And David said to the Gabaonites, What shall I do to you? and wherewithal shall I make atonement, that ye may bless the inheritance of the Lord?
Text: 10_II Samuel_21
Coptic: ⲛⲕⲁⲃⲁⲱⲛⲓⲧⲏⲥ ⲇⲉ ⲡⲉϫⲁⲩ ⲛⲁϥ ϫⲉⲙⲛϩⲁⲧ ⲟⲩⲇⲉ ⲙⲛⲛⲟⲩⲃ ϣⲟⲟⲡ ⲛⲁⲛ ⲙⲛⲥⲁⲟⲩⲗ ⲁⲩⲱ ⲙⲛⲡⲉϥⲏⲓ ⲁⲩⲱ ⲙⲛⲣⲱⲙⲉ ϩⲙⲡⲓⲥⲣⲁⲏⲗ ⲉⲟⲩⲛⲧⲁⲛ ϩⲱⲃ ⲛⲙⲙⲁϥ ⲉⲙⲟⲟⲩⲧϥ ⲡⲉϫⲉⲇⲁⲩⲉⲓⲇ ⲛⲁⲩ ϫⲉⲛⲧⲱⲧⲛ ⲉⲧⲉⲧⲛϫⲱ ⲙⲙⲟⲥ ϫⲉⲟⲩ ⲁⲩⲱ ϯⲛⲁⲁⲁϥ ⲛⲏⲧⲛ
English: And the Gabaonites said to him, We have no question about silver or gold with Saul and with his house; and there is no man for us to put to death in Israel.
Text: 10_II Samuel_21
Coptic: ⲡⲉϫⲁⲩ ⲉϩⲟⲩⲛ ϩⲙⲡⲣⲣⲟ ϫⲉⲡⲣⲱⲙⲉ ⲛⲧⲁϥϫⲱⲕ ⲉⲃⲟⲗ ⲉϩⲣⲁⲓ ⲉϫⲱⲛ ⲛⲟⲩⲕⲁⲕⲓⲁ ⲁⲩⲱ ⲁϥⲇⲓⲱⲕⲉⲓ ⲙⲙⲟⲛ ⲁⲩⲱ ⲁϥⲉⲣⲕⲣⲟϥ ⲉⲃⲟⲧⲛ ⲉⲃⲟⲗ ϩⲛⲟⲩⲧⲁⲕⲟ ⲙⲁⲣⲉⲛⲧⲁⲕⲟϥ ⲉⲧⲉⲙⲧⲣⲉϥⲁϩⲉⲣⲁⲧϥ ϩⲛⲗⲁⲁⲩ ⲛⲧⲟϣ ⲛⲧⲉⲡⲓⲥⲣⲁⲏⲗ
English: And he said, What say ye? speak, and I will do it for you. And they said to the king, The man who would have made an end of us, and persecuted us, who plotted against us to destroy us, let us utterly destroy him, so that he shall have no standing in all the coasts of Israel.
Text: 10_II Samuel_21
Coptic: ⲙⲁ ⲛⲁⲛ ⲛⲥⲁϣϥ ⲛⲣⲱⲙⲉ ⲉⲃⲟⲗ ϩⲛⲛⲉϥϣⲏⲣⲉ ⲛⲧⲛⲕⲁⲁⲩ ⲉⲩϭⲉⲗϭⲱⲗ ⲉⲃⲟⲗ ϩⲁⲡⲣⲏ ⲛⲁϩⲣⲉⲙ ⲡϫⲟⲉⲓⲥ ϩⲛⲅⲁⲃⲁⲱⲛ ⲉⲃⲟⲗ ϩⲛⲥⲁⲟⲩⲗ ⲡⲥⲱⲧⲡ ϩⲙⲡϫⲟⲉⲓⲥ ⲡⲉϫⲉⲇⲁⲩⲉⲓⲇ ϫⲉⲁⲛⲟⲕ ϯⲛⲁⲧⲁⲁⲩ ⲛⲏⲧⲛ
English: Let one give us seven men of his sons, and let us hang them up in the sun to the Lord in Gabaon of Saul, as chosen out for the Lord. And the king said, I will give them.
Text: 10_II Samuel_21
Coptic: ⲁⲩⲱ ⲡⲣⲣⲟ ⲁϥϯⲥⲟ ⲉⲉⲛⲧⲟⲟⲧϥ ⲉϫⲙⲙⲉⲙⲫⲓⲃⲟⲥⲑⲉ ⲉⲧⲃⲉⲡⲁⲛⲁϣ ⲙⲡϫⲟⲉⲓⲥ ⲉⲧⲟⲩⲧⲱϥ ⲁⲩⲱ ⲉⲧⲟⲩⲧⲱϥ ⲛⲓⲱⲛⲁⲑⲁⲛ ⲡϣⲏⲣⲉ ⲛⲥⲁⲟⲩⲗ
English: But the king spared Memphibosthe son of Jonathan the son of Saul, because of the oath of the Lord that was between them, even between David and Jonathan the son of Saul.
Text: 10_II Samuel_21
Coptic: ⲡⲣⲣⲟ ⲇⲉ ⲁϥϫⲓ ⲙⲡϣⲏⲣⲉ ⲥⲛⲁⲩ ⲛϩⲣⲉⲥⲫⲁ ⲧϣⲉⲉⲣⲉ ⲛⲁⲓⲁ ⲛⲁⲓ ⲛⲧⲁⲩϫⲡⲟⲟⲩ ⲛⲥⲁⲟⲩⲗ ϩⲉⲣⲙⲱⲑⲓ ⲙⲛⲙⲉⲙⲫⲓⲃⲟⲥⲑⲉ ⲁⲩⲱ ⲡϯⲟⲩ ⲛϣⲏⲣⲉ ⲙⲙⲉⲗⲭⲱⲗ ⲧϣⲉⲉⲣⲉ ⲛⲥⲁⲟⲩⲗ ⲛⲁⲓ ⲛⲧⲁⲥϫⲡⲟⲟⲩ ⲛⲉⲥⲣⲓ ⲡϣⲏⲣⲉ ⲛⲃⲉⲣⲍⲉⲗⲗⲉⲓ ⲡϣⲏⲣⲉ ⲙⲙⲟⲟⲩⲗⲁⲑⲉⲓ
English: And the king took the two sons of Respha the daughter of Aia, whom she bore to Saul, Hermonoi and Memphibosthe, and the five sons of Michol daughter of Saul, whom she bore to Esdriel son of Berzelli the Moulathite.
Text: 10_II Samuel_21
Coptic: ⲁϥⲧⲁⲁⲩ ⲉϩⲣⲁⲓ ⲉⲧⲟⲟⲧⲟⲩ ⲛⲛⲛⲕⲁⲃⲁⲱⲛⲓⲧⲏⲥ ⲁⲩϭⲉⲗϭⲱⲗⲟⲩ ϩⲁⲡⲣⲏ ϩⲙⲡⲧⲟⲟⲩ ⲙⲡⲙⲧⲟ ⲉⲃⲟⲗ ⲙⲡϫⲟⲉⲓⲥ ⲁⲩⲱ ⲛⲧⲟⲟⲩ ⲙⲡⲥⲁϣϥ ⲁⲩⲣⲱϩⲧ ϩⲓⲟⲩⲥⲟⲡ ⲁⲩⲱ ⲛⲧⲟⲟⲩ ⲁⲩⲙⲟⲟⲩⲧⲟⲩ ϩⲛⲛⲉϩⲟⲟⲩ ⲛϣⲟⲣⲡ ⲙⲡⲱϩⲥ ϩⲛⲧⲁⲣⲭⲏ ⲙⲡⲉϩⲥ ⲉⲓⲱⲧ
English: And he gave them into the hand of the Gabaonites, and they hanged them up to the sun in the mountain before the lord: and they fell, even the seven together: moreover they were put to death in the days of harvest at the commencement, in the beginning of barley-harvest.
Text: 10_II Samuel_21
Coptic: ⲁⲩⲱ ϩⲣⲉⲥⲫⲁ ⲧϣⲉⲉⲣⲉ ⲛⲁⲓⲁ ⲁⲥϫⲓ ⲛⲟⲩϭⲟⲟⲩⲛⲉ ⲁⲥⲡⲏⲥⲥⲉ ⲙⲙⲟⲥ ϩⲁⲧⲉⲛ ⲧⲡⲉⲧⲣⲁ ϩⲛⲧⲁⲣⲭⲏ ⲙⲡⲉϩⲥⲓⲱⲧ ϣⲁⲛⲧⲉⲟⲩⲙⲟⲟⲩ ⲉⲓ ⲉϫⲱⲥ ⲉⲃⲟⲗ ϩⲛⲧⲡⲉ ⲉⲙⲡⲉⲥϯ ⲧϩⲉ ⲛⲛⲉϩⲁⲗⲁⲧⲉ ⲛⲧⲡⲉ ⲉⲧⲣⲉⲩⲟⲩⲱϩ ϩⲓϫⲱⲟⲩ ⲙⲡⲉϩⲟⲟⲩ ⲟⲩⲇⲉ ⲛⲉⲑⲩⲣⲓⲟⲛ ⲛⲧⲥⲱϣⲉ ⲉⲧⲣⲉⲩⲉⲓ ⲉϫⲱⲟⲩ ⲛⲧⲉⲩϣⲏ
English: And Respha the daughter of Aia took sackcloth, and fixed it for herself on the rock in the beginning of barley harvest, until water dropped upon them out of heaven: and she did not suffer the birds of the air to rest upon them by day, nor the beasts of the field by night.
Text: 10_II Samuel_21
Coptic: ⲁⲩⲧⲁⲙⲉ ⲇⲁⲩⲉⲓⲇ ⲇⲉ ⲉⲛⲉⲛⲧⲁⲥⲁⲁⲩ ⲛϭⲓϩⲣⲉⲥⲫⲁ ⲧϣⲉⲉⲣⲉ ⲛⲁⲓⲁ ⲧⲡⲁⲗⲗⲁⲕⲏ ⲛⲥⲁⲟⲩⲗ ⲁⲩⲱ ⲁⲩⲃⲱⲗ ⲉⲃⲟⲗ ⲁⲩⲧⲁϩⲟⲟⲩ ⲇⲉ ⲛϭⲓⲇⲁⲛ ⲡϣⲏⲣⲉ ⲛⲓⲱⲁ ⲡⲉ ⲉⲃⲟⲗ ϩⲙⲡⲉϫⲡⲟ ⲛⲛⲉⲅⲓⲅⲁⲥ
English: And it was told David what Respha the daughter of Aia the concubine of Saul had done, and they were faint, and Dan, the son of Joa of the offspring of the giants overtook them.
Text: 10_II Samuel_21
Coptic: ⲁⲩⲱ ⲁϥⲃⲱⲕ ⲛϭⲓⲇⲁⲩⲉⲓⲇ ⲁϥϫⲓ ⲛⲛⲉⲕⲉⲉⲥ ⲛⲥⲁⲟⲩⲗ ⲁⲩⲱ ⲛⲕⲉⲉⲥ ⲛⲓⲱⲛⲁⲑⲁⲛ ⲡⲉϥϣⲏⲣⲉ ⲛⲧⲟⲟⲧⲟⲩ ⲛⲛⲣⲱⲙⲉ ⲛⲓⲁⲃⲓⲥ ⲛⲧⲉⲡⲕⲁϩ ⲛⲅⲁⲗⲁⲁⲇ ⲛⲁⲓ ⲛⲧⲁⲩϩⲟⲃⲧⲟⲩ ⲉⲃⲟⲗ ϩⲛⲧⲉⲡⲗⲁⲧⲓⲁ ⲛⲃⲏⲑⲥⲁⲛ ϫⲉⲛⲁⲗⲗⲟⲫⲩⲗⲟⲥ ⲁⲩⲕⲁⲁⲩ ϩⲙⲡⲙⲁ ⲉⲧⲙⲙⲁⲩ ϩⲙⲡⲉϩⲟⲟⲩ ⲛⲧⲁⲛⲁⲗⲗⲟⲫⲩⲗⲟⲥ ⲡⲁⲧⲁⲥⲥⲉ ⲛⲥⲁⲟⲩⲗ ϩⲛⲅⲉⲗⲃⲟⲩⲉ
English: And David went and took the bones of Saul, and the bones of Jonathan his son, from the men of the sons of Jabis Galaad, who stole them from the street of Baethsan; for the Philistines set them there in the day in which the Philistines smote Saul in Gelbue.
Text: 10_II Samuel_21
Coptic: ⲁⲩⲱ ⲁϥⲓⲛⲉ ⲉϩⲣⲁⲓ ⲉⲃⲟⲗ ϩⲙⲡⲙⲁ ⲉⲧⲙⲙⲁⲩ ⲛⲛⲉⲕⲉⲉⲥ ⲛⲥⲁⲟⲩⲗ ⲁⲩⲱ ⲛⲕⲉⲉⲥ ⲛⲓⲱⲛⲁⲑⲁⲛ ⲡⲉϥϣⲏⲣⲉ ⲁϥⲥⲱⲟⲩϩ ⲟⲛ ⲉϩⲟⲩⲛ ⲛⲛⲉⲕⲉⲉⲥ ⲛⲛⲉⲛⲧⲁⲩϭⲉⲗϭⲱⲗⲟⲩⲉⲃⲟⲗ ϩⲁⲡⲣⲏ
English: And he carried up thence the bones of Saul and the bones of Jonathan his son, and gathered the bones of them that had been hanged.
Text: 10_II Samuel_21
Coptic: ⲁⲩⲱ ⲁϥⲧⲱⲙⲥ ⲛⲛⲉⲕⲉⲉⲥ ⲛⲥⲁⲟⲩⲗ ⲙⲛⲛⲉⲕⲉⲉⲥ ⲛⲓⲱⲛⲁⲑⲁⲛ ⲡⲉϥϣⲏⲣⲉ ⲙⲛⲛⲉⲕⲉⲉⲥ ⲛⲛⲉⲛⲕⲟⲟⲩⲉ ⲛⲧⲁⲩϭⲉⲗϭⲱⲗⲟⲩ ϩⲁⲡⲣⲏ ϩⲙⲡⲕⲁϩ ⲛⲃⲉⲛⲓⲁⲙⲓⲛ ⲛⲥⲁⲥⲡⲓⲣ ⲙⲡⲧⲁⲫⲟⲥ ⲛϭⲓⲥ ⲡⲉϥⲉⲓⲱⲧ ⲁⲩⲱ ⲁⲩⲉⲓⲣⲉ ⲛϩⲱⲃ ⲛⲓⲙ ⲛⲧⲁⲡⲣⲣⲟ ϩⲱⲛ ⲙⲙⲟⲟⲩ ⲉⲧⲟⲟⲧⲟⲩ ⲁⲩⲱ ⲡⲛⲟⲩⲧⲉ ⲁϥⲥⲱⲧⲙ ⲁϥϣⲛϩⲧⲏϥ ϩⲁⲡⲕⲁϩ
English: And they buried the bones of Saul and the bones of Jonathan his son, and the bones of them that had been hanged, in the land of Benjamin in the hill, in the sepulchre of Cis his father; and they did all things that the king commanded: and after this God hearkened to the prayers of the land.
Text: 10_II Samuel_21
Coptic: ⲁⲩⲡⲟⲗⲉⲙⲟⲥ ⲇⲉ ϣⲱⲡⲉ ⲛⲧⲉⲛⲁⲗⲗⲟⲫⲩⲗⲟⲥ ⲙⲛⲡⲓⲥⲣⲁⲏⲗ ⲁⲩⲱ ⲇⲁⲩⲉⲓⲇ ⲁϥⲃⲱⲕ ⲉⲃⲟⲗ ⲙⲛⲛⲉϥϩⲙϩⲁⲗ ⲛⲙⲙⲁϥ ⲁⲩⲡⲟⲗⲉⲙⲉⲓ ⲙⲛⲛⲁⲗⲗⲟⲫⲩⲗⲟⲥ ⲁⲩⲱ ⲇⲁⲩⲉⲓⲇ ⲁϥϣⲧⲟⲣⲧⲣ
English: And there was yet war between the Philistines and Israel: and David went down and his servants with him, and they fought with the Philistines, and David went.
Text: 10_II Samuel_21
Coptic: ⲓⲉⲥⲃⲓⲛ ⲇⲉ ⲡⲉⲧϩⲛ ⲛⲉϣⲏⲣⲉ ⲛϩⲣⲁⲫⲁⲛ ⲉⲃⲟⲗ ϩⲛⲛⲉϣⲏⲣⲉ ⲛⲛⲉⲅⲓⲅⲁⲥ ⲡⲁⲓ ⲉⲣⲉⲡϣⲓ ⲛⲧⲉϥⲗⲟⲅⲭⲏ ⲛⲁⲉⲣ ϣⲟⲙⲛⲧ ⲛϣⲉ ⲛⲥⲁⲧⲉⲉⲣⲉ ⲛϩⲣⲏϣⲉ ⲛϩⲟⲙⲛⲧ ⲁⲩⲱ ⲛⲧⲟϥ ⲛⲉϥϩⲏⲕ ϩⲛⲟⲩϩⲱⲕ ⲛϣⲛⲃⲉ ⲉⲛⲉϥϯⲛϩⲧⲏϥ ⲉⲣⲱϩⲧ ⲛⲇⲁⲩⲉⲓⲇ
English: And Jesbi, who was of the progeny of Rapha, and the head of whose spear was three hundred shekels of brass in weight, who also was girt with a club, even he thought to smite David.
Text: 10_II Samuel_21
Coptic: ⲁⲩⲱ ⲁⲃⲓⲥⲁ ⲡϣⲏⲣⲉ ⲛⲥⲁⲣⲟⲩⲉⲓⲁⲥ ⲁϥⲃⲟⲏⲑⲉⲓ ⲉⲣⲟϥ ⲁϥⲡⲁⲧⲁⲥⲥⲉⲓ ⲙⲡⲁⲗⲗⲟⲫⲩⲗⲟⲥ ⲁϥⲙⲟⲟⲩⲧϥ ⲧⲟⲧⲉ ⲁⲩⲱⲣⲕ ⲛⲇⲁⲩⲉⲓⲇ ⲛϭⲓⲛⲉⲣⲱⲙⲉ ⲉⲩϫⲱ ⲙⲙⲟⲥ ⲛⲁϥ ϫⲉⲛⲛⲉⲕⲉⲓ ⲛϫⲓⲛ ⲉⲡⲉⲓⲛⲁⲩ ⲉⲃⲟⲗ ⲉⲡⲡⲟⲗⲉⲙⲟⲥ ⲛⲙⲙⲁⲛ ϫⲉⲛⲛⲉⲕϫⲛⲉ ⲡϩⲏⲃⲥ ⲙⲡⲓⲥⲣⲁⲏⲗ
English: And Abessa the son of Saruia helped him and smote the Philistine, and slew him. Then the men of David swore, saying, Thou shalt not any longer go out with us to battle, and thou shalt not quench the lamp of Israel.
Text: 10_II Samuel_21
Coptic: ⲁⲥϣⲱⲡⲉ ⲇⲉ ⲙⲛⲛⲥⲁⲛⲁⲓ ⲁⲩⲡⲟⲗⲉⲙⲟⲥ ⲟⲛ ϣⲱⲡⲉ ϩⲛⲅⲉⲑ ⲙⲛⲛⲁⲗⲗⲟⲫⲩⲗⲟⲥ ⲧⲟⲧⲉ ⲁϥⲡⲁⲧⲁⲥⲥⲉⲓ ⲛϭⲓⲁⲃⲟⲭⲁⲉⲓ ⲡϣⲏⲣⲉ ⲛⲁⲥⲧⲟⲑⲁⲉⲓ ⲛⲥⲉⲫ ⲡⲉⲧϩⲉⲛ ⲛⲉϫⲡⲟ ⲛϩⲣⲁⲫⲁ
English: And after this there was a battle again with the Philistines in Geth: then Sebocha the Astatothite slew Seph of the progeny of Rapha.
Text: 10_II Samuel_21
Coptic: ⲁⲩⲡⲟⲗⲉⲙⲟⲥ ⲟⲛϣⲱⲡⲉ ϩⲛⲣⲟⲟⲃ ⲙⲛⲛⲁⲗⲗⲟⲫⲩⲗⲟⲥ ⲁⲩⲱ ⲉⲗⲓⲁⲛⲁⲛ ⲡϣⲏⲣⲉ ⲛⲁⲣⲓⲱⲅⲉⲙ ⲡⲉ ⲉⲃⲟⲗ ϩⲛⲃⲏⲑⲗⲉⲉⲙ ⲁϥⲡⲁⲧⲁⲥⲥⲉⲓ ⲛⲅⲟⲇⲟⲗⲓⲁⲥ ⲡⲉⲭⲉⲇⲇⲁⲓⲟⲥ ⲡϣⲓ ⲇⲉ ⲙⲡⲉϥⲙⲉⲣⲉϩ ⲛⲉϥⲟ ⲛⲧϩⲉ ⲙⲡϩⲟ ⲛⲛⲉϣⲁⲩⲥⲱϩⲉ
English: And there was a battle in Rom with the Philistines; and Eleanan son of Ariorgim the Bethleemite slew Goliath the Gittite; and the staff of his spear was as a weaver's beam.
Text: 10_II Samuel_21
Coptic: ⲁⲩⲡⲟⲗⲉⲙⲟⲥ ⲟⲛ ϣⲱⲡⲉ ϩⲛⲅⲉⲑ ⲛⲉⲣⲉ ⲟⲩⲣⲱⲙⲉ ⲇⲉ ⲙⲙⲁⲩ ⲉⲡⲉϥⲣⲁⲛ ⲡⲉ ⲁⲇⲱⲛⲓ ⲁⲩⲱ ⲛⲧⲏⲏⲃⲉ ⲛⲛⲉϥϭⲓϫ ⲙⲛⲛⲁⲛⲉϥⲟⲩⲉⲣⲏⲧⲉ ⲛⲉⲩⲛⲁⲉⲣ ⲥⲟⲟⲩ ϩⲓⲥⲟⲟⲩ ⲉⲧⲉⲣ ϫⲟⲩⲧⲁϥⲧⲉ ⲛⲏⲡⲉ ⲛⲧⲟϥ ϩⲱⲱϥ ⲉⲁⲩϫⲡⲟϥ ⲛϩⲣⲁⲫⲁ
English: And there was yet a battle in Geth: and there was a man of stature, and the fingers of his hands and the toes of his feet were six on each, four and twenty in number: and he also was born to Rapha.
Text: 10_II Samuel_21
Coptic: ⲁⲩⲱ ⲁϥⲛⲟϭⲛⲉϭ ⲙⲡⲓⲥⲣⲁⲏⲗ ⲡⲁⲓ ⲇⲉ ⲁϥⲡⲁⲧⲁⲥⲥⲉⲓ ⲙⲙⲟϥ ⲛϭⲓⲓⲱⲛⲁⲑⲁⲛ ⲡϣⲏⲣⲉ ⲛⲥⲉⲙⲉⲉⲓ ⲡⲥⲟⲛ ⲛⲇⲁⲩⲉⲓⲇ
English: And he defied Israel, and Jonathan son of Semei brother of David, smote him.
Text: 10_II Samuel_21
Coptic: ⲡⲉⲓϥⲧⲟⲟⲩ ⲁⲩϫⲡⲟⲟⲩ ⲉϩⲛⲉⲃⲟⲗ ⲛⲉ ϩⲛⲛⲉϣⲏⲣⲉ ⲛⲛⲉⲅⲓⲅⲁⲥ ϩⲛⲅⲉⲑ ⲙⲡⲏⲓ ⲛϩⲣⲁⲫⲁ ⲁⲩϩⲉ ⲇⲉ ϩⲁⲧⲟⲟⲧϥ ⲛⲇⲁⲩⲉⲓⲇ ⲁⲩⲱ ϩⲁⲧⲟⲟⲧⲟⲩ ⲛⲛⲉϥϩⲙϩⲁⲗ
English: These four were born descendants of the giants in Geth, the family of Rapha; and they fell by the hand of David, and by the hand of his servants.
Text: 10_II Samuel_22
Coptic: ⲇⲁⲩⲉⲓⲇ ⲇⲉ ⲁϥⲧⲁⲩⲟ ⲉⲡϫⲟⲉⲓⲥ ⲛⲛⲉϣⲁϫⲉ ⲛⲧⲉⲓⲱⲇⲏ ϩⲙⲡⲉϩⲟⲟⲩ ⲛⲧⲁⲡϫⲟⲉⲓⲥ ⲛⲁϩⲙⲉϥ ⲛⲧⲟⲟⲧⲟⲩ ⲛⲛⲉϥϫⲁϫⲉ ⲧⲏⲣⲟⲩ ⲁⲩⲱ ⲛⲧⲟⲟⲧϥ ⲛⲥⲁⲟⲩⲗ
English: And David spoke to the Lord the words of this song, in the day in which the Lord rescued him out of the hand of all his enemies, and out of the hand of Saul.
Text: 10_II Samuel_22
Coptic: ⲉϥϫⲱ ⲙⲙⲟⲥ ϫⲉⲡϫⲟⲉⲓⲥ ⲛⲧⲟⲕ ⲡⲉ ⲡⲁⲧⲁϫⲣⲟ ⲁⲩⲱ ⲡⲁⲙⲁ ⲙⲡⲱⲧ ⲉϥⲛⲟⲩϩⲙ ⲙⲙⲟⲓ
English: And the song was thus: O Lord, my rock, and my fortress, and my deliverer,
Text: 10_II Samuel_22
Coptic: ⲡⲁⲛⲟⲩⲧⲉ ⲡⲉ ⲡⲁⲟⲩⲟⲉⲓⲛ ⲛⲧⲟϥ ⲡⲉⲧⲛⲁϩⲁⲣⲉϩ ⲉⲣⲟⲓ ϯⲛⲁϣⲱⲡⲉ ⲉⲓⲕⲱ ⲛϩⲧⲏⲓ ⲉⲣⲟϥ ⲛⲧⲟϥ ⲡⲉ ⲧⲁⲛⲁϣⲧⲉ ⲁⲩⲱ ⲡⲧⲁⲡ ⲙⲡⲁⲟⲩϫⲁⲓ ⲡⲁⲣⲉϥϣⲟⲡⲧ ⲉⲣⲟϥ ⲛⲧⲟϥ ⲡⲉ ⲡⲙⲁ ⲙⲡⲱⲧ ⲙⲡⲁⲟⲩϫⲁⲓ ⲉϥⲛⲁⲛⲁϩⲙⲉⲧ ⲛⲧⲟⲟⲧϥ ⲙⲡⲣⲉϥϫⲓⲛϭⲟⲛⲥ
English: my God; he shall be to me my guard, I will trust in him: he is my protector, and the horn of my salvation, my helper, and my sure refuge; thou shalt save me from the unjust man.
Text: 10_II Samuel_22
Coptic: ⲡϫⲟⲉⲓⲥ ⲥⲙⲁⲙⲁⲁⲧ ϯⲛⲁⲉⲡⲓⲕⲁⲗⲉⲓ ⲙⲙⲟϥ ⲁⲩⲱ ϯⲛⲁⲛⲟⲩϩⲙ ⲛⲧⲟⲟⲧⲟⲩ ⲛⲛⲁϫⲁϫⲉ
English: I will call upon the Lord who is worthy to be praised, and I shall be saved from my enemies.
Text: 10_II Samuel_22
Coptic: ϫⲉⲁⲩⲁϩⲉⲣⲁⲧⲟⲩ ⲉⲣⲟⲓ ⲛϭⲓⲙⲙⲟⲕϩⲥ ⲙⲡⲙⲟⲩ ⲁⲩⲱ ⲙⲙⲟⲩ ⲛⲥⲱⲣⲙ ⲛⲧⲁⲁⲛⲟⲙⲓⲁ ⲁⲩⲑⲉⲣϣⲁⲓ
English: For the troubles of death compassed me, the floods of iniquity amazed me:
Text: 10_II Samuel_22
Coptic: ⲛⲛⲁⲁⲕⲉ ⲛⲁⲙⲛⲧⲉ ⲁⲩⲕⲱⲧⲉ ⲉⲣⲟⲓ ⲁⲩⲱ ⲁⲩⲁϩⲉⲣⲁⲧⲟⲩ ⲉⲣⲟⲓ ⲛϭⲓⲛϭⲟⲣϭⲥ ⲙⲡⲙⲟⲩ
English: the pangs of death surrounded me, the agonies of death prevented me.
Text: 10_II Samuel_22
Coptic: ϩⲙⲡⲧⲣⲁⲑⲗⲓⲃⲉ ϯⲛⲁⲉⲡⲓⲕⲁⲗⲉⲓ ⲙⲡϫⲟⲉⲓⲥ ⲁⲩⲱ ϯⲛⲁⲱϣ ⲉⲃⲟⲗ ⲉϩⲣⲁⲓ ⲉⲡⲁⲛⲟⲩⲧⲉ ⲛϥⲥⲱⲧⲙ ⲉⲡⲁϩⲣⲟⲟⲩ ⲉⲃⲟⲗ ϩⲙⲡⲉϥⲉⲣⲡⲉ ⲉⲧⲟⲩⲁⲁⲃ ⲁⲩⲱ ⲡⲁⲁϣⲕⲁⲕ ϩⲛⲛⲉϥⲙⲁⲁϫⲉ
English: When I am afflicted I will call upon the Lord, and will cry to my God, and he shall hear my voice out of his temple, and my cry shalt come into his ears.
Text: 10_II Samuel_22
Coptic: ⲁϥϭⲱϣⲧ ⲉϫⲙⲡⲕⲁϩ ⲁⲩⲱ ⲁϥⲛⲟⲉⲓⲛ ⲁⲩⲱ ⲛⲥⲛⲧⲉ ⲛⲧⲡⲉ ⲁⲩϣⲧⲟⲣⲧⲣ ⲁⲩϣⲧⲟⲣⲧⲣ ϫⲉⲁⲡϫⲟⲉⲓⲥ ϭⲱⲛⲧ ⲉⲣⲟⲟⲩ
English: And the earth was troubled and quaked, and the foundations of heaven were confounded and torn asunder, because the Lord was wroth with them.
Text: 10_II Samuel_22
Coptic: ⲟⲩⲕⲁⲡⲛⲟⲥ ⲁϥⲓ ⲉϩⲣⲁⲓ ϩⲛⲧⲉϥⲟⲣⲅⲏ ⲁⲩⲱ ⲟⲩⲥⲁⲧⲉ ⲉⲃⲟⲗ ϩⲛⲧⲉϥⲧⲁⲡⲣⲟ ⲥⲛⲁⲟⲩⲱⲙ ϩⲉⲛϫⲃⲃⲉⲥ ⲁⲩⲙⲟⲩϩ ⲉⲃⲟⲗ ϩⲓⲧⲟⲟⲧϥ
English: There went up a smoke in his wrath, and fire out of his mouth devours: coals were kindled at it.
Text: 10_II Samuel_22
Coptic: ⲙⲡⲏⲩⲉ ⲁϥⲣⲁⲕⲧⲟⲩ ⲁϥⲓ ⲉⲡⲉⲥⲏⲧ ⲟⲩϭⲟⲥⲙ ⲉϥϣⲟⲟⲡ ϩⲁⲛⲉϥⲟⲩⲉⲣⲏⲧⲉ
English: And he bowed the heavens, and came down, and there was darkness under his feet.
Text: 10_II Samuel_22
Coptic: ⲁϥϩⲙⲟⲟⲥ ϩⲓϫⲛⲛⲉⲭⲁⲓⲣⲟⲩⲃⲓⲛ ⲁϥϩⲱⲗ ⲉⲃⲟⲗ ⲁⲩⲱ ⲁϥⲟⲩⲱⲛϩ ⲉⲃⲟⲗ ϩⲓϫⲛⲛⲉⲧⲛϩ ⲙⲡⲧⲏⲩ
English: And he rode upon the cherubs and did fly, and was seen upon the wings of the wind.
Text: 10_II Samuel_22
Coptic: ⲁϥⲕⲱ ⲛⲟⲩⲕⲁⲕⲉ ϩⲓϩⲏ ⲙⲙⲟϥ ⲧⲉϥⲥⲕⲩⲛⲏ ⲉⲥϣⲟⲟⲡ ϩⲙⲡⲉϥⲕⲱⲧⲉ ϩⲛⲙⲟⲟⲩ ⲛⲕⲁⲕⲉ ⲁⲩⲟⲩⲙⲟⲧ ⲏ ⲁⲩⲁϣⲁⲓ ϩⲛⲛⲉⲕⲗⲟⲟⲗⲉ ⲛⲁⲏⲣ
English: And he made darkness his hiding-place; his tabernacle round about him was the darkness of waters, he condensed it with the clouds of the air.
Text: 10_II Samuel_22
Coptic: ⲉⲃⲟⲗ ϩⲙⲡⲉϥⲟⲩⲟⲉⲓⲛ ⲛⲉⲕⲗⲟⲟⲗⲉ ⲁⲩⲙⲟⲟϣⲉ ϩⲓϩⲏ ⲙⲙⲟϥ ϩⲛϫⲃⲃⲉⲥ ⲛⲥⲁⲧⲉ ⲁⲩⲙⲟⲩϩ
English: At the brightness before him coals of fire were kindled.
Text: 10_II Samuel_22
Coptic: ⲡϫⲟⲉⲓⲥ ⲁϥϯϩⲣⲟⲩⲃⲁⲓ ⲉⲃⲟⲗ ϩⲛⲧⲡⲉ ⲁⲩⲱ ⲡⲡⲉⲧϫⲟⲥⲉ ⲁϥϯ ⲙⲡⲉϥϩⲣⲟⲟⲩ
English: The Lord thundered out of heaven, and the Most High uttered his voice.
Text: 10_II Samuel_22
Coptic: ⲁϥϫⲟⲟⲩ ⲉⲃⲟⲗ ⲛⲛⲉϥⲥⲟⲧⲉ ⲁⲩⲱ ⲁϥϫⲟⲟⲣⲟⲩ ⲉⲃⲟⲗ ϩⲛⲉⲃⲣⲏϭⲉ ⲁϥⲧⲁϣⲟⲟⲩ ⲁⲩⲱ ⲁϥϣⲧⲣⲧⲱⲣⲟⲩ
English: And he sent forth arrows, and scattered them, and he flashed lightning, and dismayed them.
Text: 10_II Samuel_22
Coptic: ⲁⲩⲟⲩⲱⲛϩ ⲉⲃⲟⲗ ⲛϭⲓϩⲉⲛⲡⲏⲅⲏ ⲙⲙⲟⲟⲩ ⲁⲩⲱ ⲁⲩϭⲱⲗⲡ ⲉⲃⲟⲗ ⲛϭⲓⲛⲥⲛⲧⲉ ⲛⲧⲟⲓⲕⲟⲩⲙⲉⲛⲏ ϩⲛⲧϩⲟⲧⲉ ⲙⲡϫⲟⲉⲓⲥ ⲉⲃⲟⲗ ϩⲙⲡⲉⲛⲉⲓⲃ ⲙⲡⲉⲡⲛⲉⲩⲙⲁ ⲛⲧⲉϥⲟⲣⲅⲏ
English: And the channels of the sea were seen, and the foundations of the world were discovered, at the rebuke of the Lord, at the blast of the breath of his anger.
Text: 10_II Samuel_22
Coptic: ⲁϥⲧⲛⲛⲟⲟⲩ ⲉⲃⲟⲗ ϩⲙⲡϫⲓⲥⲉ ⲁϥϫⲓⲧ ⲁϥϣⲟⲡⲧ ⲉⲣⲟϥ ⲉⲃⲟⲗ ϩⲛϩⲉⲛⲙⲟⲟⲩ ⲉⲛⲁϣⲱⲟⲩ
English: He sent from above and took me; he drew me out of many waters.
Text: 10_II Samuel_22
Coptic: ⲁϥⲛⲁϩⲙⲉⲧ ⲛⲧⲟⲟⲧⲟⲩ ⲛⲛⲁϫⲁϫⲉ ⲉⲧϭⲙϭⲟⲙ ⲁⲩⲱ ⲛⲧⲟⲟⲧⲟⲩ ⲛⲛⲉⲧⲙⲟⲥⲧⲉ ⲙⲙⲟⲓ ϫⲉⲁⲩⲧⲁϫⲣⲟ ⲉϩⲟⲩⲉ ⲉⲣⲟⲓ
English: He delivered me from my strong enemies, from them that hated me, for they were stronger than I.
Text: 10_II Samuel_22
Coptic: ⲁⲩⲱ ⲁⲩⲁϩⲉⲣⲁⲧⲟⲩ ⲉⲣⲟⲓ ⲛϭⲓⲛⲉϩⲟⲟⲩ ⲛⲧⲁⲑⲗⲓⲯⲓⲥ ⲁⲩⲱ ⲡϫⲟⲉⲓⲥ ⲁϥϣⲱⲡⲉ ⲛⲁⲓ ⲛⲧⲁϫⲣⲟ
English: The days of my affliction prevented me; but the Lord was my stay.
Text: 10_II Samuel_22
Coptic: ⲁⲩⲱ ⲁϥⲟⲩⲱϣⲥ ⲛⲁⲓ ⲉⲃⲟⲗ ⲁϥⲛⲁϩⲙⲉⲧ ϫⲉⲁⲡⲉϥⲟⲩⲱϣ ϣⲱⲡⲉ ⲛϩⲏⲧ
English: And he brought me into a wide place, and rescued me, because he delighted in me.
Text: 10_II Samuel_22
Coptic: ⲁⲩⲱ ⲡϫⲟⲉⲓⲥ ⲁϥⲧⲱⲱⲃⲉ ⲛⲁⲓ ⲕⲁⲧⲁⲧⲉϥⲇⲓⲕⲁⲓⲟⲥⲩⲛⲏ ⲁⲩⲱ ⲕⲁⲧⲁⲡⲧⲃⲃⲟ ⲛⲛⲁϭⲓϫ ⲁϥⲧⲱⲱⲃⲉ ⲛⲁⲓ
English: And the Lord recompensed me according to my righteousness; even according to the purity of my hands did he recompense me.
Text: 10_II Samuel_22
Coptic: ϫⲉⲁⲓϩⲁⲣⲉϩ ⲉⲛⲉϩⲓⲟⲟⲩⲉ ⲙⲡϫⲟⲉⲓⲥ ⲁⲩⲱ ⲙⲡⲓⲉⲣϣⲁϥⲧⲉ ⲉⲡⲁⲛⲟⲩⲧⲉ
English: Because, I kept the ways of the Lord, and did not wickedly depart from my God.
Text: 10_II Samuel_22
Coptic: ϫⲉⲛⲉϥϩⲁⲡ ⲧⲏⲣⲟⲩ ⲙⲡⲁⲙⲧⲟ ⲉⲃⲟⲗ ⲁⲩⲱ ⲛⲉϥⲇⲓⲕⲁⲓⲱⲙⲁ ⲙⲡⲓⲥⲁϩⲱⲟⲩ ⲉⲃⲟⲗ ⲙⲙⲟⲓ
English: For all his judgments and his ordinances were before me: I departed not from them.
Text: 10_II Samuel_22
Coptic: ⲁⲩⲱ ϯⲛⲁϣⲱⲡⲉ ⲉⲓⲟⲩⲁⲁⲃ ⲛⲁϩⲣⲁϥ ⲁⲩⲱ ϯⲛⲁϩⲟⲣⲧ ⲉⲣⲟⲓ ⲉⲧⲁⲁⲛⲟⲙⲓⲁ ⲁⲩⲱ
English: And I shall be blameless before him, and will keep myself from my iniquity.
Text: 10_II Samuel_22
Coptic: ⲡϫⲟⲉⲓⲥ ⲛⲁⲧⲱⲱⲃⲉ ⲛⲁⲓ ⲕⲁⲧⲁⲧⲁⲇⲓⲕⲁⲓⲟⲥⲩⲛⲏ ⲁⲩⲱ ⲕⲁⲧⲁⲡⲧⲃⲃⲟ ⲛⲛⲁϭⲓϫ ϥⲛⲁⲧⲱⲱⲃⲉ ⲛⲁⲓ ⲙⲡⲙⲧⲟ ⲉⲃⲟⲗ ⲛⲛⲉϥⲃⲁⲗ
English: And the Lord will recompense me according to my righteousness, and according to the purity of my hands in his eye-sight.
Text: 10_II Samuel_22
Coptic: ⲉⲕϣⲁⲛϣⲱⲡⲉ ⲙⲛⲟⲩⲁ ⲉϥⲟⲩⲁⲁⲃ ⲕⲛⲁϣⲱⲡⲉ ⲉⲕⲟⲩⲁⲁⲃ ⲁⲩⲱ ⲉⲕϣⲁⲛϣⲱⲡⲉ ⲙⲛⲟⲩⲧⲉⲗⲉⲓⲟⲥ ⲕⲛⲁϣⲱⲡⲉ ⲉⲕⲟ ⲛⲧⲉⲗⲓⲟⲥ
English: With the holy thou wilt be holy, and with the perfect man thou will be perfect,
Text: 10_II Samuel_22
Coptic: ⲁⲩⲱ ⲉⲕϣⲁⲛϣⲱⲡⲉ ⲙⲛⲟⲩⲥⲱⲧⲡ ⲕⲛⲁϣⲱⲡⲉ ⲉⲕⲟ ⲛⲥⲱⲧⲡ ⲁⲩⲱ ⲉⲕϣⲁⲛϣⲱⲡⲉ ⲙⲛⲡⲉⲧϭⲟⲟⲙⲉ ⲕⲛⲁϣⲱⲡⲉ ⲉⲕϭⲟⲟⲙⲉ
English: and with the excellent thou wilt be excellent, and with the froward thou will be froward.
Text: 10_II Samuel_22
Coptic: ⲁⲩⲱ ⲡⲗⲁⲟⲥ ⲛϩⲏⲕⲉ ⲉⲕⲛⲁⲛⲁϩⲙⲉϥ ⲁⲩⲱ ⲛⲃⲁⲗ ⲛⲛⲉϫⲁⲥⲓϩⲏⲧ ⲕⲛⲁⲑⲃⲃⲓⲟⲟⲩ
English: And thou wilt save the poor people, and wilt bring down the eyes of the haughty.
Text: 10_II Samuel_22
Coptic: ϫⲉⲛⲧⲟⲕ ⲡⲉ ⲡⲁϩⲏⲃⲥ ⲡϫⲟⲉⲓⲥ ⲁⲩⲱ ⲛⲧⲟⲕ ⲡⲉⲧⲛⲁⲧⲣⲉ ⲡⲁⲕⲁⲕⲉ ⲉⲣⲟⲩⲟⲉⲓⲛ ⲛⲁϩⲣⲁⲓ
English: For thou, Lord, art my lamp, and the Lord shall shine forth to me in my darkness.
Text: 10_II Samuel_22
Coptic: ϫⲉⲉⲓⲛⲁⲡⲱⲧ ϩⲣⲁⲓ ⲛϩⲏⲧⲕ ⲉⲓⲧⲟⲩϫⲏⲩ ⲁⲩⲱ ⲉⲓⲛⲁⲟⲩⲱⲧⲃ ⲛⲟⲩⲥⲟⲃⲧ ϩⲙⲡⲁⲛⲟⲩⲧⲉ
English: For by thee shall I run as a girded man, and by my God shall I leap over a wall.
Text: 10_II Samuel_22
Coptic: ⲡⲁⲛⲟⲩⲧⲉ ⲉⲧⲧⲁϫⲣⲏⲟⲩⲧ ⲧⲉϥϩⲓⲏ ⲟⲩⲁⲁⲃ ⲡϣⲁϫⲉ ⲙⲡϫⲟⲉⲓⲥ ϫⲟⲟⲣ ⲉϥⲡⲟⲥⲉ ⲧⲛⲁϣⲧⲉ ⲡⲉ ⲛⲟⲩⲟⲛ ⲛⲓⲙ ⲉⲧⲕⲱ ⲛϩⲧⲏⲩ ⲉⲣⲟϥ
English: As for the Mighty One, his way is blameless: the word of the Lord is strong and tried in the fire: he is a protector to all that put their trust in him.
Text: 10_II Samuel_22
Coptic: ⲛⲓⲙ ⲡⲉ ⲡϫⲱⲱⲣⲉ ⲛⲥⲁⲡϫⲟⲉⲓⲥ ⲁⲩⲱ ⲛⲓⲙ ⲡⲉⲧⲛⲁⲉⲣ ⲣⲉϥⲥⲱⲛⲧ ⲛⲥⲁⲡⲉⲛⲛⲟⲩⲧⲉ
English: Who is strong, but the Lord? and who will be a Creator except our God?
Text: 10_II Samuel_22
Coptic: ⲡϫⲟⲉⲓⲥ ⲉⲧⲧⲁϫⲣⲟ ⲙⲙⲟⲓ ϩⲛⲟⲩϭⲟⲙ ⲁⲩⲱ ⲁϥⲥⲟⲩⲧⲛ ⲧⲁϩⲓⲏ ⲉⲥⲟⲩⲁⲁⲃ
English: It is the Mighty One who strengthens me with might, and has prepared my way without fault.
Text: 10_II Samuel_22
Coptic: ⲉϥⲉⲥⲟⲃⲧⲉ ⲛⲛⲁⲟⲩⲉⲣⲏⲧⲉ ⲛⲧϩⲉ ⲛⲟⲩⲓⲟⲩⲗ ⲁⲩⲱ ⲉϥⲧⲁϩⲟ ⲙⲙⲟⲓ ⲉⲣⲁⲧⲉϫⲉⲛ ⲛⲉⲙⲁ ⲉⲧϫⲟⲥⲉ
English: He makes my feet like hart's feet, and sets me upon the high places.
Text: 10_II Samuel_22
Coptic: ⲉϥⲧⲥⲁⲃⲟ ⲛⲛⲁϭⲓϫ ⲉⲡⲡⲟⲗⲉⲙⲟⲥ ⲉⲁϥⲕⲱ ⲛⲟⲩⲡⲓⲧⲉ ⲛϩⲟⲙⲛⲧ ϩⲛⲛⲁϩⲃⲟⲓ
English: He teaches my hands to war, and has broken a brazen bow by my arm.
Text: 10_II Samuel_22
Coptic: ⲁⲩⲱ ⲁⲕϯ ⲛⲁⲓ ⲛⲧⲛⲁϣⲧⲉ ⲙⲡⲁⲟⲩϫⲁⲓ ⲁⲩⲱ ⲡⲉⲕⲥⲱⲧⲙ ⲉⲣⲟⲓ ⲁϥⲧⲟⲩϫⲁⲓ
English: And thou hast given me the shield of my salvation, and thy propitious dealing has increased me,
Text: 10_II Samuel_22
Coptic: ⲁⲕⲟⲩⲱϣⲥ ⲉⲃⲟⲗ ⲛⲛⲁⲧⲁϭⲥⲉ ϩⲁⲣⲁⲧ ⲁⲩⲱ ⲛⲁⲟⲩⲉⲣⲏⲧⲉ ⲙⲡⲟⲩϣⲧⲟⲣⲧⲉⲣ
English: so as to make room under me for my going, and my legs did not totter.
Text: 10_II Samuel_22
Coptic: ϯⲛⲁⲡⲱⲧ ⲛⲥⲁⲛⲁϫⲁϫⲉ ⲛⲧⲁⲧⲁⲕⲟ ⲙⲙⲟⲟⲩ ⲁⲩⲱ ⲛϯⲛⲁⲕⲧⲟ ⲙⲙⲟⲓ ⲁⲛ ϣⲁⲛⲧⲓⲟϫⲛⲟⲩ
English: I will pursue my enemies, and will utterly destroy them; and I will not turn again till I have consumed them.
Text: 10_II Samuel_22
Coptic: ϯⲛⲁⲗⲟϫⲟⲩ ⲛⲥⲉⲧⲉⲙⲉϣⲧⲱⲟⲩⲛ ⲁⲩⲱ ⲥⲉⲛⲁϩⲉ ϩⲁⲛⲁⲟⲩⲉⲣⲏⲧⲉ
English: And I will crush them, and they shall not rise; and they shall fall under my feet.
Text: 10_II Samuel_22
Coptic: ⲁⲩⲱ ⲕⲛⲁⲧⲁϫⲣⲟⲓ ϩⲛⲟⲩϭⲟⲙ ⲉⲡⲡⲟⲗⲉⲙⲟⲥ ⲁⲩⲱ ⲕⲛⲁⲕⲱⲗϫ ϩⲁⲣⲁⲧ ⲛⲛⲉⲛⲧⲁⲩⲧⲱⲟⲩⲛ ⲉϩⲣⲁⲓ ⲉϫⲱⲓ
English: And thou shalt strengthen me with power for the war; thou shalt cause them that rise up against me to bow down under me.
Text: 10_II Samuel_22
Coptic: ⲁⲩⲱ ⲛⲁϫⲁϫⲉ ⲁⲩⲧⲁⲁⲩ ⲉⲩⲑⲃⲃⲓⲏⲩ ⲛⲁϩⲣⲁⲓ ⲉⲛⲕⲟⲟⲩⲉ ⲉⲧⲙⲟⲥⲧⲉ ⲙⲙⲟⲓ ⲁⲕⲙⲟⲩⲟⲩⲧ ⲙⲙⲟⲟⲩ
English: And thou hast caused mine enemies to flee before me, even them that hated me, and thou hast slain them.
Text: 10_II Samuel_22
Coptic: ⲥⲉⲛⲁⲱϣ ⲉⲃⲟⲗ ⲛⲧⲉⲧⲙ ⲃⲟⲏⲑⲓⲁ ϣⲱⲡⲉ ⲛⲁⲩ ⲁⲩⲱϣ ⲉⲃⲟⲗ ⲉϩⲣⲁⲓ ⲉⲡϫⲟⲉⲓⲥ ⲁⲩⲱ ⲙⲡⲉϥⲥⲱⲧⲙ ⲉⲣⲟⲟⲩ
English: They shall cry, and there shall be no helper; to the Lord, but he hearkens not to them.
Text: 10_II Samuel_22
Coptic: ⲁⲓϣⲁϣⲟⲩ ⲛⲧϩⲉ ⲛⲟⲩⲕⲁϩ ⲛⲧⲉⲡⲕⲁϩ ⲛⲧϩⲉ ⲙⲡⲟⲙⲉ ⲛⲛⲉϩⲓⲟⲟⲩⲉ ⲁⲓϫⲟⲟⲣⲟⲩ ⲉⲃⲟⲗ
English: And I ground them as the dust of the earth, I beat them small as the mire of the streets.
Text: 10_II Samuel_22
Coptic: ⲕⲛⲁⲛⲁϩⲙⲉⲧ ⲉⲡϣⲁⲛⲧ ⲛⲧⲉⲛⲓⲗⲁⲟⲥ ⲕⲛⲁϩⲁⲣⲉϩ ⲉⲣⲟⲓ ⲉⲁⲁⲧ ⲛⲁⲡⲉ ⲉϫⲛⲛⲓⲗⲁⲟⲥ ⲙⲛⲛⲉϩⲉⲑⲛⲟⲥ ⲡⲗⲁⲟⲥ ⲉⲧⲉⲙⲡⲓⲥⲟⲩⲱⲛϥ ⲁϥⲣϩⲙϩⲁⲗ ⲛⲁⲓ
English: And thou shalt deliver me from the striving of the peoples, thou shalt keep me to be the head of the Gentiles: a people which I knew not served me.
Text: 10_II Samuel_22
Coptic: ⲁⲩⲥⲱⲧⲙ ⲉⲣⲟⲓ ⲁⲩⲕⲉ ⲛⲉⲩⲙⲁⲁϫⲉ ⲉⲣⲟⲓ ϩⲛϣⲏⲣⲉ ⲛϣⲙⲙⲟ ⲁⲩϫⲓϭⲟⲗ ⲉⲣⲟⲓ
English: The strange children feigned obedience to me; they hearkened to me as soon as they heard.
Text: 10_II Samuel_22
Coptic: ϩⲛϣⲏⲣⲉ ⲛϣⲙⲙⲟ ⲥⲉⲛⲁⲛⲟϫⲟⲩ ⲃⲟⲗ ⲁⲩⲱ ⲥⲉⲛⲁⲉⲣϭⲱⲃ ⲉⲃⲟⲗ ϩⲛⲛⲉⲩⲙⲟⲉⲓⲧ ⲙⲙⲟⲟϣⲉ
English: The strange children shall be cast away, and shall be overthrown out of their hiding places.
Text: 10_II Samuel_22
Coptic: ⲡϫⲟⲉⲓⲥ ⲟⲛϩ ⲁⲩⲱ ϥⲉⲙⲁⲙⲁⲁⲧ ⲛϭⲓⲡⲉⲧϩⲁⲣⲉϩ ⲉⲣⲟⲓ ⲁⲩⲱ ϥⲛⲁϫⲓⲥⲉ ⲛϭⲓⲡⲁⲛⲟⲩⲧⲉ ⲡⲉⲧⲣⲟⲉⲓⲥ ⲉⲡⲁⲟⲩϫⲁⲓ
English: The Lord lives, and blessed be my guardian, and my God, my strong keeper, shall be exalted.
Text: 10_II Samuel_22
Coptic: ⲡϫⲟⲉⲓⲥ ⲉϥⲧⲁϫⲣⲏⲩ ⲉϥϯ ⲛⲁⲓ ⲛⲟⲩⲕⲃⲁ ⲉϥϯⲥⲃⲱ ⲛⲛⲉⲗⲁⲟⲥ ⲉⲩϩⲁⲣⲉϩ
English: The Lord who avenges me is strong, chastening the nations under me,
Text: 10_II Samuel_22
Coptic: ⲉϥⲉⲓⲛⲉ ⲙⲙⲟⲓ ⲟⲩⲧⲱⲟⲩ ⲛⲛⲁϫⲁϫⲉ ⲁⲩⲱ ⲕⲛⲁϫⲓ ⲙⲙⲟⲓ ⲟⲩⲧⲱⲟⲩ ⲛⲛⲉⲧⲧⲱⲟⲩⲛ ⲉϩⲣⲁⲓ ⲉϫⲱⲟⲩ ⲛⲧⲟⲕ ⲡⲉⲧⲛⲁⲛⲁϩⲙⲉⲧ ⲛⲧⲟⲟⲧϥ ⲛⲟⲩⲣⲱⲙⲉ ⲛϩⲉⲛϫⲓⲛϭⲟⲛⲥ
English: and bringing me out from my enemies: and thou shalt set me on high from among those that rise up against me: thou shalt deliver me from the violent man.
Text: 10_II Samuel_22
Coptic: ⲉⲧⲃⲉⲡⲁⲓ ϯⲛⲁⲉⲝⲟⲙⲟⲗⲟⲅⲉⲓ ⲛⲁⲕ ⲡϫⲟⲉⲓⲥ ϩⲛⲛϩⲉⲑⲛⲟⲥ ⲁⲩⲱ ϯⲛⲁϣⲁⲗⲗⲉⲓ ⲉⲡⲉⲕⲣⲁⲛ
English: Therefore will I confess to thee, O Lord, among the Gentiles, and sing to thy name.
Text: 10_II Samuel_22
Coptic: ⲉϥⲧⲁϣⲟ ⲛⲛⲉⲟⲩϫⲁⲓ ⲙⲡⲉϥⲉⲣⲣⲟ ⲁⲩⲱ ⲉϥⲉⲓⲣⲉ ⲛⲟⲩⲛⲁ ⲙⲛⲡⲉϥⲭⲣⲏⲥⲧⲟⲥ ⲇⲁⲩⲉⲓⲇ ⲙⲛⲡⲉϥⲥⲡⲉⲣⲙⲁ ⲛϣⲁ ⲉⲛⲉϩ
English: He magnifies the salvation of his king, and works mercy for his anointed, even for David and for his seed for ever.
Text: 10_II Samuel_23
Coptic: ⲁⲩⲱ ⲛⲁⲓ ⲛⲉ ⲛⲉϣⲁϫⲉ ⲛⲇⲁⲩⲉⲓⲇ ⲛϩⲁⲉⲉⲩ ⲟⲩⲡⲓⲥⲧⲟⲥ ⲡⲉ ⲇⲁⲩⲉⲓⲇ ⲡϣⲏⲣⲉ ⲛⲓⲉⲥⲥⲁⲓ ⲁⲩⲱ ⲟⲩⲡⲓⲥⲧⲟⲥ ⲡⲉ ⲡⲣⲱⲙⲉ ⲡⲁⲓ ⲛⲧⲁⲡϫⲟⲉⲓⲥ ⲧⲟⲩⲛⲟⲥϥ ⲉϫⲉⲙ ⲡⲉϥⲗⲁⲟⲥ ⲓⲁⲕⲱⲃ ⲁⲩⲱ ⲛⲉⲥⲱⲟⲩ ⲛⲉⲯⲁⲗⲙⲟⲥ ⲙⲡⲓⲥⲣⲁⲏⲗ
English: And these are the last words of David. Faithful is David the son of Jessae, and faithful the man whom the Lord raised up to be the anointed of the God of Jacob, and beautiful are the psalms of Israel.
Text: 10_II Samuel_23
Coptic: ⲡⲉⲡⲛⲉⲩⲙⲁ ⲙⲡϫⲟⲉⲓⲥ ⲡⲉ ⲛⲧⲁϥϣⲁϫⲉ ϩⲣⲁⲓ ⲛϩⲏⲧ ⲁⲩⲱ ⲡⲉϥϣⲁϫⲉ ⲉϫⲙⲡⲁⲗⲁⲟⲥ
English: The Spirit of the Lord spoke by me, and his word was upon my tongue.
Text: 10_II Samuel_23
Coptic: ⲡⲉϫⲉⲡⲛⲟⲩⲧⲉ ⲙⲡⲓⲥⲣⲁⲏⲗ ⲛⲧⲁϥϣⲁϫⲉ ⲛⲙⲙⲁⲓ ⲛϭⲓⲡⲉⲧⲣⲟⲉⲓⲥ ⲉⲡⲓⲥⲣⲁⲏⲗ ϫⲉⲧⲁⲩⲟ ⲛⲟⲩⲡⲁⲣⲁⲃⲟⲗⲏ ϩⲙⲡⲣⲱⲙⲉ ϫⲉⲉⲧⲉⲧⲛⲛⲁⲧⲁϫⲣⲟ ⲛⲁϣ ⲛϩⲉ ⲛⲧϩⲟⲧⲉ ⲙⲡⲉⲭⲣⲓⲥⲧⲟⲥ
English: The God of Israel says, A watchman out of Israel spoke to me a parable: I said among men, How will ye strengthen the fear of the anointed?
Text: 10_II Samuel_23
Coptic: ⲁⲩⲱ ϩⲙⲡⲟⲩⲟⲉⲓⲛ ⲙⲡⲛⲟⲩⲧⲉ ⲉⲧⲣⲉⲡⲣⲏ ϣⲁⲙⲡⲛⲁⲩ ⲛϩⲧⲟⲟⲩⲉ ⲁⲩⲱ ⲛⲧϩⲉ ⲛⲟⲩϯⲟⲩⲱ ⲉϩⲣⲁⲓ ϩⲙⲡⲕⲁϩ ⲉⲃⲟⲗ ϩⲙⲡϩⲟⲩⲙⲡⲏ
English: And in the morning light of God, let the sun arise in the morning, from the light of which the Lord passed on, and as it were from the rain of the tender grass upon the earth.
Text: 10_II Samuel_23
Coptic: ⲡⲁⲓ ⲅⲁⲣ ⲁⲛ ⲡⲉ ⲡⲁⲏⲓ ⲙⲛⲡⲛⲟⲩⲧⲉ ⲉⲧⲧⲁϫⲣⲏⲩ ⲟⲩⲇⲓⲁⲑⲏⲕⲏ ⲛϣⲁ ⲉⲛⲉϩ ⲁϥⲥⲙⲛⲧⲥ ⲛⲁⲓ ⲉⲥⲥⲃⲧⲱⲧ ⲉⲁϥϩⲁⲣⲉϩ ⲉⲣⲟⲥ ⲛⲟⲩⲟⲉⲓϣ ⲛⲓⲙ ϫⲉⲡⲁⲟⲩϫⲁⲓ ⲧⲏⲣϥ ⲁⲩⲱ ⲡⲁϣⲁϫⲉ ⲧⲏⲣϥ ⲉϥϣⲟⲟⲡ ϩⲙⲡϫⲟⲉⲓⲥ ϫⲉⲡⲡⲁⲣⲁⲛⲟⲙⲟⲥ ⲛⲁϯⲟⲩⲱ ⲁⲛ ⲉϩⲣⲁⲓ
English: For my house is not so with the Mighty One: for he has made an everlasting covenant with me, ready, guarded at every time; for all my salvation and all my desire is, that the wicked should not flourish.
Text: 10_II Samuel_23
Coptic: ϫⲉⲛⲧⲟⲟⲩ ⲧⲏⲣⲟⲩ ⲉⲩⲟ ⲛⲧϩⲉ ⲛⲟⲩϣⲟⲛⲧⲉ ⲉⲥⲛⲏϫ ⲉⲃⲟⲗ ϫⲉⲉⲩⲛⲁϭⲟⲡⲟⲩ ⲁⲛ ⲛϭⲓϫ
English: All these are as a thorn thrust forth, for they shall not be taken with the hand,
Text: 10_II Samuel_23
Coptic: ⲁⲩⲱ ⲡⲣⲱⲙⲉ ⲉϥⲛⲁϣⲉⲡϩⲓⲥⲉ ⲛϩⲏⲧⲟⲩ ⲁⲩⲱ ⲡⲡⲉⲛⲓⲡⲉ ⲧⲏⲣϥ ⲁⲩⲱ ⲛϣⲉ ⲛⲟⲩⲗⲟⲅⲭⲏ ϥⲛⲁⲣⲟⲕϩⲟⲩ ϩⲛⲟⲩⲥⲁⲧⲉ ⲁⲩⲱ ⲥⲉⲛⲁⲕⲱ ⲉϩⲣⲁⲓ ⲛⲛⲉⲩϣⲓⲡⲉ
English: and a man shall not labour among them; and one shall have that which is fully armed with iron, and the staff of a spear, an he shall burn them with fire, and they shall be burnt in their shame.
Text: 10_II Samuel_23
Coptic: ⲛⲁⲓ ⲛⲉ ⲛⲉⲣⲁⲛ ⲛⲛⲉⲇⲩⲛⲁⲧⲟⲥ ⲛⲇⲁⲩⲉⲓⲇ ⲓⲉⲃⲟⲩⲥⲑⲉ ⲡⲉⲭⲁⲛⲁⲛⲁⲓⲟⲥ ⲛⲧⲟϥ ⲡⲉⲧⲟ ⲛⲁⲣⲭⲱⲛ ⲉϫⲙⲡϣⲟⲙⲛⲧ ⲛⲟⲩⲱⲛ ⲁⲩⲱ ⲁⲇⲓⲛⲱⲛ ⲡⲁⲍⲱⲛⲁⲓⲟⲥ ⲡⲁⲓ ⲅⲁⲣ ⲁϥⲧⲱⲕⲙ ⲛⲧⲉϥⲥⲏϥⲉ ⲉϫⲙⲡϣⲟⲙⲛⲧ ⲛϣⲉ ⲛⲣⲱⲙⲉ ⲁϥⲣⲁϩⲧⲟⲩ ⲛⲟⲩⲥⲟⲡ ⲛⲟⲩⲱⲧ
English: These are the names of the mighty men of David: Jebosthe the Chananite is a captain of the third part: Adinon the Asonite, he drew his sword against eight hundred soldiers at once.
Text: 10_II Samuel_23
Coptic: ⲁⲩⲱ ⲙⲛⲛⲥⲱϥ ⲉⲗⲉⲁⲛⲁⲛ ⲡϣⲏⲛ ⲡⲥⲟⲛ ⲙⲡⲉϥⲉⲓⲱⲧ ⲡϣⲏⲣⲉ ⲛⲥⲱⲥⲓ ⲡⲉⲧϩⲙ ⲡϣⲟⲙⲛⲧ ⲛⲇⲩⲛⲁⲧⲟⲥ ⲛⲇⲁⲩⲉⲓⲇ ϩⲙⲡⲧⲣⲉϥⲛⲟϭⲛⲉϭ ⲛⲛⲁⲗⲗⲟⲫⲩⲗⲟⲥ ϩⲛϩⲣⲉⲥⲥⲁ ⲡⲙⲁ ⲛⲧⲁⲩⲥⲱⲟⲩϩ ⲉⲣⲟϥ ⲉⲡⲡⲟⲗⲉⲙⲟⲥ ⲁⲩⲱ ⲁϥⲱϣ ⲉⲃⲟⲗ ⲛϭⲓⲡⲣⲱⲙⲉ ⲙⲡⲓⲥⲣⲁⲏⲗ
English: And after him Eleanan the son of his uncle, son of Dudi who was among the three mighty men with David; and when he defied the Philistines they were gathered there to war, and the men of Israel went up.
Text: 10_II Samuel_23
Coptic: ⲛⲧⲟϥ ⲡⲉ ⲛⲧⲁϥⲧⲱⲟⲩⲛ ⲁⲩⲱ ⲁϥⲡⲁⲧⲁⲥⲥⲉⲓ ⲛⲛⲁⲗⲗⲟⲫⲩⲗⲟⲥ ϣⲁⲛⲧⲉⲧⲉϥϭⲓϫ ϩⲓⲥⲉ ⲉϥϩⲓⲟⲩⲉ ⲛⲧⲉⲧⲉϥϭⲓϫ ⲧⲱϭⲉ ⲉϩⲟⲩⲛ ⲉⲧⲧⲱⲣⲉ ⲛⲧⲥⲏϥⲉ ⲁⲩⲱ ⲡϫⲟⲉⲓⲥ ⲁϥⲉⲓⲣⲉ ⲛⲟⲩⲛⲟϭ ⲛⲟⲩϫⲁⲓ ⲙⲡⲉϩⲟⲟⲩ ⲉⲧⲙⲙⲁⲩ ⲡⲗⲁⲟⲥ ⲇⲉ ⲛⲉϥϩⲓ ⲡⲁϩⲟⲩ ⲙⲙⲟϥ ⲉϣⲱⲗ
English: He arose an smote the Philistines, until his hand was weary, and his hand clave to the sword: and the Lord wrought a great salvation in that day, and the people rested behind him only to strip the slain.
Text: 10_II Samuel_23
Coptic: ⲙⲛⲛⲥⲱϥ ⲥⲁⲙⲁⲁ ⲡϣⲏⲣⲉ ⲛⲁⲍⲁ ⲡⲁⲣⲟⲩⲅⲁⲓⲟⲥ ⲁⲩⲱ ⲛⲁⲗⲗⲟⲫⲩⲗⲟⲥ ⲁⲩⲥⲱⲟⲩϩ ⲉϩⲟⲩⲛ ⲉϫⲙⲡⲙⲁ ⲛϭⲱⲣϫ ⲛⲉⲥⲉⲙⲙⲁⲩ ⲇⲉ ⲛϭⲓⲟⲩⲙⲉⲣⲓⲥ ⲛⲧⲉⲧⲥⲱϣⲉ ⲉⲥⲙⲉϩ ⲛⲁⲣϣⲓⲛ ⲁⲩⲱ ⲡⲗⲁⲟⲥ ⲁϥⲡⲱⲧ ϩⲁⲡϩⲟ ⲛⲛⲁⲗⲗⲟⲫⲩⲗⲟⲥ
English: And after him Samaia the son of Asa the Arachite: and the Philistines were gathered to Theria; and there was there a portion of ground full of lentiles; and the people fled before the Philistines.
Text: 10_II Samuel_23
Coptic: ⲁⲩⲱ ⲁϥⲁϩⲉⲣⲁⲧϥ ϩⲛⲧⲙⲏⲧⲉ ⲛⲧⲙⲉⲣⲓⲥ ⲁϥⲧⲟⲩϫⲟⲥ ⲁⲩⲱ ⲁϥⲡⲁⲧⲁⲥⲥⲉⲓ ⲛⲛⲁⲗⲗⲟⲫⲩⲗⲟⲥ ⲁ ⲡϫⲟⲉⲓⲥ ⲉⲓⲣⲉ ⲛⲟⲩⲛⲟϭ ⲛⲟⲩϫⲁⲓ
English: And he stood firm in the midst of the portion, and rescued it, and smote the Philistines; and the Lord wrought a great deliverance.
Text: 10_II Samuel_23
Coptic: ⲁⲩⲱ ⲁⲩⲉⲓ ⲉϩⲣⲁⲓ ⲛϭⲓϣⲟⲙⲛⲧ ⲉⲃⲟⲗ ϩⲛⲧϣⲟⲙⲧⲉ ⲛⲁⲣⲭⲏ ⲏ ⲉⲃⲟⲗ ϩⲙⲡϣⲟⲙⲛⲧ ⲛⲉⲙⲗⲁϩ ⲁⲩⲉⲓ ⲉϩⲣⲁⲓ ⲉⲅⲁⲍⲱⲗ ⲉⲣⲱϥ ⲛⲇⲁⲩⲉⲓⲇ ⲉⲡⲉⲙϩⲁⲁⲩ ⲛⲟⲇⲟⲗⲁⲙ ⲙⲛⲟⲩⲧⲁⲅⲙⲁ ⲛⲧⲉⲛⲁⲗⲗⲟⲫⲩⲗⲟⲥ ⲁⲩⲧⲁⲁⲩ ⲉϩⲣⲁⲓ ⲉⲡⲓⲁ ⲛⲛⲉϩⲣⲁⲫⲁⲉⲓⲛ
English: And three out of the thirty went down, and came to Cason to David, to the cave of Odollam; and there was an army of the Philistines, and they encamped in the valley of Raphain.
Text: 10_II Samuel_23
Coptic: ⲇⲁⲩⲉⲓⲇ ⲇⲉ ⲛⲉϥϣⲟⲟⲡ ϩⲛⲧⲡⲉⲣⲓⲟⲭⲏ ⲁⲩⲱ ⲡⲙⲏⲏϣⲉ ⲛⲧⲉⲛⲁⲗⲗⲟⲫⲩⲗⲟⲥ ⲛⲉϥϣⲟⲟⲡ ϩⲛⲃⲏⲑⲗⲉⲉⲙ
English: And David was then in the strong hold, and the garrison of the Philistines was then in Bethleem.
Text: 10_II Samuel_23
Coptic: ⲇⲁⲩⲉⲓⲇ ⲇⲉ ⲁϥϣⲱⲡⲉ ϩⲛⲟⲩⲉⲡⲉⲓⲑⲩⲙⲓⲁ ⲡⲉϫⲁϥ ϫⲉⲛⲓⲙ ⲡⲉⲧⲛⲁⲧⲥⲟⲓ ⲙⲙⲟⲟⲩ ⲉⲃⲟⲗ ϩⲙⲡϣⲏⲓ ⲉⲧϩⲛⲃⲏⲑⲗⲉⲉⲙ ⲡⲉⲧϩⲛ ⲧⲡⲩⲗⲏ ⲡⲙⲏⲏϣⲉ ⲇⲉ ⲛⲛⲁⲗⲗⲟⲫⲩⲗⲟⲥ ⲛⲉϥϩⲛ ⲃⲏⲑⲗⲉⲉⲙ
English: And David longed, and said, Who will give me water to drink out of the well that is in Bethleem by the gate? now the band of the Philistines was then in Bethleem.